Projekts

LATVIJAS REPUBLIKAS MINISTRU KABINETA

SĒDES PROTOKOLLĒMUMS

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rīgā Nr. 2019. gada \_\_. jūlijs

.§

**Informatīvais ziņojums**

**“Par priekšlikumiem specializēto audžuģimeņu un ārpusģimenes aprūpes atbalsta centru darbības uzlabošanai”**

1. Pieņemt zināšanai labklājības ministra iesniegto informatīvo ziņojumu.
2. Jautājumu par papildu valsts budžeta līdzekļu piešķiršanu Labklājības ministrijai atbalsta sistēmas pilnveidošanai audžuģimenēm, specializētajām audžuģimenēm, adoptētājiem, aizbildņiem un aizbildņiem 2020. – 2022.gadā 1 145 108euro apmērā izskatīt Ministru kabinetā kopā ar visu ministriju un centrālo valsts iestāžu priekšlikumiem prioritārajiem pasākumiem likumprojekta "Par valsts budžetu 2020. gadam" un likumprojekta "Par vidēja termiņa budžeta ietvaru 2020., 2021. un 2022. gadam" sagatavošanas un izskatīšanas procesā atbilstoši valsts budžeta finansiālajām iespējām.
3. Atbalstīt atbilstoši Ministru kabineta 2017.gada 8.septembra lēmumam (protokols Nr.44, 1.§, 15.punkts) atbalstītā Labklājības ministrijas 2018.-2020.gada prioritārā pasākuma “Alternatīvo ģimenes aprūpes formu attīstība” ietvaros 2019. un 2020. gadā īstenotajam pasākumam “Specializēto audžuģimeņu atbalstam” mērķgrupas paplašināšanu, nodrošinot gan specializēto audžuģimeņu atlīdzību, gan atbalstu audžuģimenēm, adoptētājiem, aizbildņiem, viesģimenēm un ārpusģimenes aprūpes atbalsta centru darbībai un to sniegtajiem pakalpojumiem. Attiecīgi precizēt minētā pasākuma nosaukumu uz “Specializēto audžuģimeņu, audžuģimeņu, aizbildņu, adoptētāju un viesģimeņu atbalstam”, attiecīgi precizējot to darbības aprakstu atbilstoši informatīvajā ziņojumā norādītajam .
4. Labklājības ministrijai līdz 2020.gada 1.aprīlim izstrādāt un noteiktā kārtībā iesniegt izskatīšanai Ministru kabinetā noteikumu projektu par grozījumiem Ministru kabineta 2018.gada 26. jūnija noteikumos Nr. 354 “Audžuģimenes noteikumi”, Ministru kabineta 2018.gada 26.jūnija noteikumos Nr. 355 “Ārpusģimenes aprūpes atbalsta centra noteikumi” un Ministru kabineta 2018.gada 30.oktobra noteikumos Nr. 667 “Adopcijas kārtība”.
5. Labklājības ministram līdz 2021.gada 31.decembrim iesniegt izskatīšanai Ministru kabinetā informatīvo ziņojumu, kurā izvērtēta specializēto audžuģimeņu un ārpusģimenes aprūpes atbalsta centru sistēmas attīstība un sniegti priekšlikumi nepieciešamajiem uzlabojumiem.

|  |  |
| --- | --- |
| Ministru prezidents | 1. K.Kariņš |
| Valsts kancelejas direktors | J.Citskovskis |
| Iesniedzējs:  Labklājības ministre | R. Petraviča |
| 01.07.2019.  Paršova 67782954,  rita.parsova@lm.gov.lv |  |
|  |  |